
Perkančioji organizacija:
JONAVOS SPORTO CENTRAS

Rinkos konsultaciją perkančiosios organizacijos vardu atlieka centrinė perkančioji organizacija:
JONAVOS RAJONO SAVIVALDYBĖS ADMINISTRACIJA
TENISO IR PADELIO KORTŲ ĮRENGIMAS CENTRINIAME MIESTO STADIONE 
RINKOS KONSULTACIJOS APRAŠAS

Jonavos sporto centras planuoja atlikti viešąjį pirkimą „Teniso ir padelio kortų įrengimas centriniame miesto stadione“ (toliau – pirkimas). Siekiant tinkamai pasirengti numatomam pirkimui ir, vadovaujantis Lietuvos Respublikos viešųjų pirkimų įstatymo (toliau – VPĮ) 27 straipsnio nuostatomis, organizuojama rinkos dalyvių konsultacija (toliau – rinkos konsultacija). Rinkos konsultaciją perkančiosios organizacijos vardu atlieka centrinė perkančioji organizacija – Jonavos rajono savivaldybės administracija (toliau – perkančioji organizacija). 
Rinkos konsultacija skelbiama iki viešojo pirkimo pradžios. Rinkos konsultacija nėra skelbimas apie pirkimą ar išankstinis skelbimas apie pirkimą. 
Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui pirmenybės viešiesiems pirkimams, kurie bus vykdomi ateityje, ar jų rezultatams. 
Rinkos konsultacijos tikslas – išsiaiškinti įvairius su pirkimo objektu susijusius klausimus, tinkamai pasiruošti pirkimui.
Rinkos konsultacijos vykdymo tvarka. Rinkos konsultacija vykdoma Centrinės viešųjų pirkimų informacinės sistemos (toliau – CVP IS) priemonėmis. Kviečiame tiekėjus susipažinti su techninės specifikacijos projektu ir šiame rinkos konsultacijos apraše esančiais klausimais ir CVP IS priemonėmis aktyviai teikti pastabas, pasiūlymus, atsakymus į klausimus (jei įmanoma, word formatu). Teikiant atsakymus, pastabas, pasiūlymus, prašome pateikti savo atsakymų, pastabų, pasiūlymų pagrindimą/argumentaciją. Nurodyta techninė specifikacija nėra galutinė, jos turinys po rinkos konsultacijos gali keistis.
Tiekėjai gali teikti prašymą paaiškinti, patikslinti rinkos konsultacijos dokumentų informaciją ne vėliau kaip 2 darbo dienos iki rinkos konsultacijos atsakymų, pastabų ir pasiūlymų pateikimo termino pabaigos. Perkančioji organizacija rinkos konsultacijos dokumentų paaiškinimą pateiks ne vėliau kaip 1 darbo diena iki rinkos konsultacijos atsakymų, pastabų ir pasiūlymų pateikimo termino pabaigos.
Rinkos konsultacijos etapai:
I etapas: peržiūrimi ir vertinami CVP IS priemonėmis gauti atsakymai, pasiūlymai, pastabos. Teikiant atsakymus, pastabas, pasiūlymus būtina aiškiai nurodyti, kuri informacija yra konfidenciali. Atsakymus, pastabas, pasiūlymus prašome pateikti ne vėliau kaip iki 2025-04-16 09:00 val. lietuvių kalba. Atsakymai, pastabos, pasiūlymai, gauti pasibaigus nurodytam terminui, gali būti nenagrinėjami. Esant poreikiui, perkančioji organizacija gali pratęsti atsakymų, pastabų, pasiūlymų pateikimo terminą, paviešindama pranešimą per CVP IS.
II etapas: pasibaigus nustatytam atsakymų, pastabų, pasiūlymų pateikimo terminui, perkančioji organizacija, išnagrinės ir įvertins gautą informaciją bei priims sprendimą.
III etapas: užtikrinant rinkos dalyvių lygiateisiškumą ir konsultacijų skaidrumą, apibendrinta informacija apie rinkos konsultacijoje gautus atsakymus, pastabas, pasiūlymus ir perkančiosios organizacijos priimtą sprendimą (išskyrus konfidencialią informaciją), tuo atveju, jei bus gauta siūlymų, pastabų ir pan., bus skelbiama CVP IS priemonėmis prie šios rinkos konsultacijos dokumentų ne vėliau kaip iki pirkimo pradžios. 
Duomenys apie rinkos konsultacijos dalyvius bei šių dalyvių rinkos konsultacijų metu nurodyta konfidenciali informacija nebus viešinama, skelbiama ar perduodama tretiesiems asmenims. 
Rinkos konsultacijos metu siekiama aptarti šiuos klausimus:
	Eil. Nr.
	Klausimas
	Atsakymai / pastabos / siūlymai

	1. 
	Ar galėtumėte pasiūlyti visus/visa apimtimi projekte numatytus darbus nurodytus darbus už maksimalią pirkimui skirtą lėšų sumą (260000,00 Eur su PVM)? Jei ne, tuomet prašome nurodyti, kokia galėtų būti preliminari perkamų darbų kaina.
	

	2. 
	Jei nesutiktumėte dalyvauti rangos darbų pirkime, nurodykite konkrečias priežastis, kodėl ir įvardykite kokioms sąlygoms esant  sutiktumėte dalyvauti rangos darbų pirkime?
	

	3. 
	Ar pateikti dokumentai (perkamų darbų kiekių žiniaraštis, konkurso sąlygos) yra pakankamai išsamūs, konkretūs ir aiškūs? Jeigu ne, nurodykite, kurios vietos neišsamios, nekonkrečios ar neaiškios?
	

	4. 
	Ar nustatyti kvalifikacijos reikalavimai yra pakankami ir (ar) nepertekliniai pirkimo objektui, siekiant įsigyti kokybiškus darbus? Jei ne, prašome pateikti argumentuotas pastabas ir pasiūlymus.
	

	5. 
	Prašome nurodyti kitą, Jūsų nuomone, reikšmingą informaciją dėl planuojamų pirkti darbų.
	

	6. 
	Ar Jūsų pateikta informacija yra konfidenciali? Jei taip, nurodykite, kuri informacija yra konfidenciali ir negali būti viešinama.
	



Dėkojame Jums už dalyvavimą rinkos konsultacijoje!






